**[[1]](#footnote-1)Ministru kabineta rīkojuma projekta "Par atļauju akciju sabiedrībai "Augstsprieguma tīkls" līdzdalības izbeigšanai akciju sabiedrībā "Nord Pool Holding" un kopuzņēmuma izveidošanai" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta rīkojuma projektu akciju sabiedrībai "Augstsprieguma tīkls" (turpmāk - AST), pamatojoties uz Publiskas personas kapitāla daļu un kapitālsabiedrību pārvaldības likuma (turpmāk - Likums) 4.panta otrās daļas 2.punktu un trešo daļu, 5.panta otro un ceturto daļu un sakarā ar plānotajām izmaiņām akciju sabiedrības "Nord Pool Holding" (turpmāk – “Nord Pool Holding" AS) pārvaldībā, nepieciešams saņemt Ministru kabineta atļauju līdzdalības izbeigšanai "Nord Pool Holding" AS un kopuzņēmuma izveidošanai "Nord Pool Holding" AS pārvaldībai, iegūstot tajā līdzdalību 2% apmērā. Minēto atļauju nepieciešams saņemt līdz 2019.gada 31. decembrim.Ministru kabineta rīkojuma projekts spēkā stāsies vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Likuma 4.panta otrās daļas 2.punktu publiskas personas kapitālsabiedrībai var būt līdzdalība citā kapitālsabiedrībā, ja līdzdalība tieši nodrošina publiskas personas kapitālsabiedrības vai publiski privātās kapitālsabiedrības vispārējo stratēģisko mērķu un vidēja termiņa darbības stratēģijā noteikto mērķu sasniegšanu. Likuma 5.panta otrajā daļā noteikts, ka atļauju publiskas personas kapitālsabiedrībai iegūt līdzdalību, iegūt izšķirošo ietekmi vai izbeigt izšķirošo ietekmi citā kapitālsabiedrībā pieņem attiecīgās publiskās personas augstākā lēmējinstitūcija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdzdalību akciju sabiedrībā "Nord Pool Spot" (komersanta reģistrācijas numurs: 984058098, juridiskā adrese: Vollsveien 17B, 1366 Lysaker, Norvēģija) (vēlāk akciju sabiedrība Nord Pool) 2% apmērā AST ieguva 2013.gadā pēc Ministru kabineta atļaujas saņemšanas. 2018. gada 19.aprīlī AST ar Affärsverket Svenska Kraftnät, Energinet.dk SOV, Fingrid Oyj, Statnett SF, Elering AS un LITGRID AB pēc lēmuma par "Nord Pool" AS reorganizācijas pieņemšanas parakstīja Akcionāra līguma grozījumus, saskaņā ar kuriem AST un pārējiem "Nord Pool" AS akcionāriem tika izbeigta līdzdalība "Nord Pool" AS un iegūta līdzdalība "Nord Pool Holding" AS.2018. gadā īstenotās "Nord Pool" AS reorganizācijas mērķis bija regulēto tirgus sasaistīšanas funkciju un komerciālo elektroenerģijas biržas funkciju nodalīšana ar mērķi mazināt iespējamu interešu konfliktu un turpmākā nākotnē vērtētu iespēju pārdot "Nord Pool Holding" AS atkarīgo kapitālsabiedrību "Nord Pool" AS, kas šobrīd veic elektroenerģijas biržas funkcijas. Reorganizācijas rezultātā tika izveidota valdošā kapitālsabiedrība "Nord Pool Holding" AS un divas tās atkarīgās kapitālsabiedrības:* "Nord Pool" AS (veic elektroenerģijas biržas funkcijas) un
* "European Market Coupling Operator" AS (veic tirgus sasaistīšanas funkcijas).

Iepriekš plānotās "Nord Pool" AS kapitāldaļu pārdošanas vietā "Nord Pool Holding" AS akcionāru vairākums (Affärsverket Svenska Kraftnät, Energinet.dk SOV, Fingrid Oyj, Statnett SF – kopā pieder 94% "Nord Pool Holding" AS akcijas) vēlas īstenot "Nord Pool Holding" AS 66% akciju atsavināšanas darījumu investoram, jo, vērtējot iespējamo "Nord Pool" AS pārdošanu, ir secināts, ka pastāv būtiska "Nord Pool" AS un "European Market Coupling Operator" AS atkarība, proti, pēc iespējamās atsavināšanas "Nord Pool" AS būs nepieciešams saglabāt ar "European Market Coupling Operator" AS noslēgto sadarbības līgumu un saņemt pakalpojumus no "European Market Coupling Operator" AS. Savukārt, "European Market Coupling Operator" AS pakalpojumu sniegšana "Nord Pool" AS šobrīd ir galvenais darbības virziens. Attiecīgi investori izteikuši vēlmi iegūt līdzdalību abās atkarīgajās kapitālsabiedrībās."Nord Pool Holding" AS 66% daļu pārdošanu plānots veikt šādu apsvērumu dēļ:* lai samazinātu pārvades sistēmas operatoru kā akcionāru iesaisti ar elektroenerģijas tirdzniecību saistītās aktivitātes, šādi norobežojoties no potenciālā interešu konflikta un pārvades sistēmas operatoru nodalīšanas noteikumu pārkāpuma;
* lai piesaistītu ārvalstu investoru, kas veicinātu "Nord Pool Holding" AS turpmāku attīstību un jaunu tirgu apguvi.

Šobrīd "Nord Pool Holding" AS akcionāri ir saņēmuši divus piedāvājumus:* **EURONEXT** - Eiropas fondu birža, kas darbojas Beļģijā, Francijā, Nīderlandē un Portugālē. Investors koncernu novērtējis **97,5 miljonu EUR** vērtībā, izteikts piedāvājums 66% "Nord Pool Holding" AS akcijas iegādāties par apmēram **64,13 miljoniem EUR**.
* **FERD** - konsorcijs, kura sastāvā ir "FERD" AS, uzņēmējs Per Hjorth, 4 Norvēģijas enerģētikas uzņēmumi – Hafslund E-CO (pieder pašvaldībai), BKK (pieder Statkraft un pašvaldībai), Lyse (pieder pašvaldībai) un NTE (pieder pašvaldībai). Investors koncernu novērtējis **95,4 miljonu EUR** vērtībā, izteikts piedāvājums 66% "Nord Pool Holding" AS akcijas iegādāties par apmēram **62,9 miljoniem EUR**.

Šobrīd "Nord Pool Holding" AS akcionāru vairākums ir izvēlējies sarunas turpināt ar EURONEXT, jo tā spēs nodrošināt pilnvērtīgāku "Nord Pool Holding" AS turpmāku attīstību un jaunu tirgu apguvi. Darījuma īstenošanai atbilstoši Norvēģijas Privāto kapitālsabiedrību likumam (*Norwegian Private Limited Liability Companies Act*) ir plānots veikt šādas darbības:* esošie "Nord Pool Holding" AS akcionāri izveidos kopuzņēmumu, kura akcijas "Nord Pool Holding" AS akcionāriem piederēs tādā pašā apmērā, kādā pieder "Nord Pool Holding" AS, t.i. AST piederēs 2% kopuzņēmuma akcijas;
* izveidotājā kopuzņēmumā kā mantisku ieguldījumu ieguldīs "Nord Pool Holding" AS kapitāldaļas 100 % apmērā (attiecīgi pārvades sistēmas operatori izbeigs tiešu līdzdalību "Nord Pool Holding" AS);
* tiks noslēgts Kapitāldaļu pirkuma līgums starp kopuzņēmumu un investoru par "Nord Pool Holding" AS 66% akciju pārdošanu;
* tiks noslēgts Akcionāra līgums starp kopuzņēmumu un investoru.

Vērtējot, vai AST līdzdalības iegūšana kapitālsabiedrībā, kas nodrošinās "Nord Pool Holding" AS pārvaldību, atbilst Likuma 4. panta otrās daļas 2. punkta prasībām, jānorāda sekojošais:* AST vispārējais stratēģiskais mērķis saskaņā ar Ministru kabineta 2018.gada 10. jūlija rīkojumu Nr.308 "Par akciju sabiedrības "Augstsprieguma tīkls" vispārējo stratēģisko mērķi" ir nodrošināt Latvijas energoapgādes drošumu, sniegt nepārtrauktu, kvalitatīvu un pieejamu energoapgādes pārvades pakalpojumu, kā arī īstenot valstij stratēģiski svarīgo energoapgādes aktīvu ilgtspējīgu pārvaldību un sekmēt to integrāciju Eiropas Savienības iekšējā energoresursu tirgū;
* AST vidējā termiņa darbības stratēģijā 2016. – 2019.gadam noteikta nefinanšu mērķa "Latvijas enerģētiskās drošības stiprināšana, integrējoties ES elektroenerģijas tirgū, nodrošinot Latvijas pārvades sistēmas attīstību" sasniegšana.

Attiecīgi līdzdalības iegūšana kopuzņēmumā, kas nodrošinās "Nord Pool Holding" AS pārvaldību, vērtējama kā atbilstoša AST vispārējam stratēģiskajam mērķim un AST vidējā termiņa darbības stratēģijai, jo AST līdzdalība koncernā, kurš nodrošina nominētā elektroenerģijas tirgus operatora darbību sekmē Latvijas elektroenerģijas tirgus integrāciju Eiropas Savienībā. Attiecīgi konstatējama atbilstība Likuma 4. panta otrās daļas 2. punkta nosacījumiem.Turpirnot jānorāda, ka līdzdalības iegūšana esošo "Nord Pool Holding" AS akcionāru izveidotā kopuzņēmumā ir obligāts priekšnoteikums plānotā "Nord Pool Holding" AS daļu atsavināšanas darījuma īstenošanai. Tāpat kontekstā ar "Nord Pool Holding" AS daļu atsavināšanas darījuma īstenošanu jānorada, ka atļauja līdzdalības "Nord Pool Holding" AS iegūšanai AST tika piešķirta, jo "Nord Pool Holding" AS atkarīgās kapitālsabiedrības nodrošina nominētā elektroenerģijas tirgus operatora funkciju izpildi, t.sk. arī visās Baltijas valstīs. Attiecīgi AST līdzdalība "Nord Pool Holding" AS nodrošināja AST kā pārvades sistēmas operatora iesaisti droša elektroenerģijas tirgus darbības nodrošināšanā.Šobrīd, elektroenerģijas tirgū pieaugot konkurencei, AST kā pārvades sistēmas operatora līdzdalība "Nord Pool Holding" AS vairs nav uzskatāma par priekšnoteikumu elektroenerģijas biržas pilnvērtīgas darbības nodrošināšanai. Turklāt jāņem vērā, ka atbilstoši ilgstošam dialogam starp sistēmas dalībniekiem un uzraugošajām institūcijām nākotnē sagaidāmas izmaiņas tiesiskajā regulējumā, saskaņā ar kurām pārvades sistēmas operatoru līdzdalība elektroenerģijas tirgus operatorā radīs interešu konfliktu starp pārvades sistēmas operatoru un elektroenerģijas tirgus operatoru funkciju izpildi. Ņemot vērā minēto, AST vienlaicīgi ar darījuma ar investoru īstenošanu vēlas pārdot savas akcijas. Būtiski minēt, ka akciju pārdošana atbilstoši šobrīd "Nord Pool Holding" AS akcionāru izveidotajai darījuma struktūrai paredz sākotnēji līdzdalības iegūšanu "Nord Pool Holding" AS pārvaldību nodrošinošajā kopuzņēmumā un secīgi šī kopuzņēmuma akciju vērtības samazināšanu par labu investoram un atsavināšanu par labu pārējiem kopuzņēmuma akcionāriem, par to saņemot atlīdzību. Savukārt, atbilstoši Likuma 4.panta trešajai daļai sniedzot vērtējumu, vai ar līdzdalību citā kapitālsabiedrībā AST resursi tiks izmantoti racionāli un ekonomiski pamatoti, ievērojot labas korporatīvās pārvaldības principus, jānorāda, kasaskaņā ar 2013. gada "Nord Pool" AS akcionāru līgumu un tā grozījumiem, AST līdzdalības apmērs "Nord Pool Holding" AS ir 2% jeb 306 daļas 1 901 465 EUR vērtībā. Atbilstoši iepriekš izklāstītajam darījuma īstenošanas nolūkos AST izbeigs līdzdalību "Nord Pool Holding" AS un iegūs līdzdalību jaundibināmajā kopuzņēmumā 2% apmērā. Attiecīgi, pieņemot EURONEXT piedāvājumu (darījums starp jaunizveidoto kopuzņēmumu un investoru par "Nord Pool Holding" AS akcijām), AST samazinās savu 2% vērtību par 66% un šīs akcijas pēc tam atsavinās par labu pārējiem kopuzņēmuma akcionāriem, par to saņemot atlīdzību apmēram 1 900 000 EUR apmērā. Papildus jānorāda, ka laika periodā no 2013.gada līdz 2019.gadam, AST dividendēs no "Nord Pool Holding" AS ir saņēmis 430 551 EUR.Būtiski, ka diskusijās ar EURONEXT par "Nord Pool Holding" AS darbību pēc darījuma īstenošanas EURONEXT piedāvājums var tikt precizēts. Lēmumu par tā pieņemšanu un darījuma īstenošanu pieņems "Nord Pool Holding" AS akcionāru kopums.Ņemot vērā iepriekš izklāstīto, tiek ierosināts:1) AST izbeigt līdzdalību "Nord Pool Holding" AS;2) AST iegūt līdzdalību kopuzņēmumā, kas īstenos "Nord Pool Holding" AS kapitāldaļu pārvaldību, iegūstot tajā līdzdalību 2% apmērā . |
| 3. | Projekta izstrādē iesaistītās institūcijas un publiskās personas kapitālsabiedrības | Finanšu ministrija, AST. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav, jo Ministru kabineta rīkojuma projekts ir attiecināms tikai uz AST.  |
| 2. | Tiesiskā regulējuma ietekme uz tautsaimniecību un administratīvo slogu | Nav, jo Ministru kabineta rīkojuma projekts ir attiecināms tikai uz AST. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AST, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J.Reirs

Lapiņš, 67083996

artis.lapins@fm.gov.lv

Āboliņa, 67725340

zane.abolina@ast.lv

1. Deklasificēts saskaņā ar FM 21.12.2021. vēstuli Nr.13.7-13/12/6199 (reģ. Nr. 2021-DOC-3085) [↑](#footnote-ref-1)